
Narvas Linda tänav 4 asuvate ruumide tasuta kasutusse

andmine (SA Linda HIV)

1. ASJAOLUD JA MENETLUSE KÄIK

Narva Linnavalitsusele saabus taotlus MTÜ-lt Eesti HIV-positiivsete Võrgustik, registrikood 80227321, milles palutakse üle anda 29.03.2011. a äriruumi tasuta kasutamise lepingust nr 1/569-T tulenevad Kasutaja õigused ja kohustused Narvas Linda tänav 4 hoone 6. korrusel asuvate ruumide nr 182, 183, 185, 185a, 211, 212, 215 suhtes Linda HIV SA-le, registrikood 90010657, HIV-nakkuse testimise ja ravi korraldamiseks. 
Lepingu kehtivusaeg on kuni 31.03.2016. a. 

Narva Linnavalitsuse 30.11.2011. a korraldusega nr 1108-k kehtestati MTÜ-le Eesti HIV-positiivsete Võrgustik 2012. aastaks Narvas Linda tänav 4 hoones ruumide kasutamisel hoone hoolduskulude ja kommunaalteenuste katmiseks ühtne kuutasu lähtuvalt arvestusest 0,85 eurot/m2.   
MTÜ Eesti HIV-positiivsete Võrgustik on Linda HIV Sihtasutuse asutaja.

Oma taotluses palub Linda HIV Sihtasutus kehtestada Äriruumi tasuta kasutamise lepingu tähtajaks 35 aastat.
Lepingu tähtaja suurendamist põhjendatakse ruumides rekonstrueerimise eesmärgil alustatud remondiga. Remonditööd peavad lõppema 01.07.2012. a. 
Linda HIV Sihtasutus planeerib investeerida ruumide rekonstrueerimisse ja varustusse sanitaar-tehnilistele nõuetele vastava arstiabi osutamiseks üle 90 000 euro. 

Peamine rahastamisallikas on rahvusvaheline fond „AIDS Healthcare Foundation“.

Linda HIV Sihtasutuse tegevuse põhisuunaks on HIV-positiivsete inimestega tegelemine ja sellel eesmärgil teeb tihedat koostööd Narva Linna Sotsiaalabiametiga. 
Kõiki teenuseid hakatakse osutama tasuta,  sõltumata ravikindlustuse olemasolust.
Linda HIV Sihtasutuse taotlust arutati Narva Linnavalitsuse linnavarakomisjoni koosolekul 18.04.2012. a (protokoll nr 5) ning otsustati: 
1. Soovitada Linnavara- ja Majandusametil lõpetada 29.03.2011. a äriruumi tasuta kasutamise leping nr 1/569-T  MTÜ-ga Eesti HIV-positiivsete Võrgustik, registrikood 80227321, sellekohase taotluse alusel.
2. Pärast  MTÜ-ga  Eesti HIV-positiivsete Võrgustik lepingu lõpetamist soovitada anda Linda HIV SA-le, registrikood 90010657, avalikku enampakkumist korraldamata tasuta kasutusse tähtajaga 5 aastat Narvas Linda 4 hoones 6. korrusel asuvad ruumid nr 182, 183, 185, 185a, 211, 212, 215 üldpinnaga 162,5 m2 HIV-nakkuse testimise ja ravi korraldamiseks. 

3. Soovitada kehtestada Linda HIV SA-le  2012. aastaks Linda 4 hoones ruumide kasutamisel hoone hoolduskulude ja kommunaalteenuste katmiseks ühtne kuutasu lähtuvalt arvestusest 0,85 eurot/m2.
4. Narva Linnavalitsuse Linnavara- ja Majandusametil esitada punktides 2 ja 3 toodud otsused Narva Linnavalitsuse istungile korralduse vastuvõtmiseks.
Narva Linnavalitsuse Linnavara- ja Majandusamet ja MTÜ Eesti HIV-positiivsete Võrgustik leppisid kokku 29.03.2011. a äriruumi tasuta kasutamise lepingu nr 1/569-T lõpetamises 31.05.2012. a.
2. ÕIGUSLIKUD ALUSED
Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 21.06.2005 määruse nr 20/57 „Linnavara eeskiri” (edaspidi ka Eeskiri) punkti 48 kohaselt Narva linna omandis oleva vallasvara ja kinnisvara teisele isikule üürilepingu, rendilepingu või tasuta kasutamise lepingu alusel üleandmise korra sätestab Narva Linnavolikogu.
Narva Linnavolikogu 17.03.2005.a määruse nr 14/52 “Linnavara kasutusse andmise kord” (edaspidi ka Kord) punkti 5.1.2 kohaselt otsustuse linnavara kasutusse andmise kohta kinnisasjade kasutusse andmisel võtab vastu linnavalitsus – kasutusse andmisel tähtajaga 1 (üks) aasta või kauemaks, kuid mitte kauemaks kui 25 (kakskümmend viis) aastat. Korra punkti 621 kohaselt Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. Korra punktide 46, 46.4, 7.2, 7.2.5 alusel avaliku enampakkumiseta või eelläbirääkimistega pakkumiseta võib anda kasutusse linnavara, mis antakse kasutusse sihtasutustele. Vastavalt Korra punktile 47 linnavara enampakkumiseta kasutusse andmise otsustus võetakse vastu tulenevalt Korra punktist 5 (antud juhul eelpool toodud punkt 5.1.2) ning Korra punkti 7.2, 7.2.5 kohaselt üksnes linnavalitsuse korraldusega võib linnavara sihtasutustele kasutusse anda tasuta või „Üüritasu arvestuse metoodilise juhendiga” ette nähtust madalama tasu eest tähtajaga kuni 5 aastat. Seega, eelnimetatud ruumide enampakkumiseta ja tasuta kasutusse andmise otsustuste võtab vastu Narva Linnavalitsus.

Eeskirja punkti 53 kohaselt vara annab kasutusse vara bilansiline valitseja. Korra punkti 49 kohaselt linna nimel sõlmib kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Linnavara- ja Majandusamet, kes on Linda tänav 4 asuva hoone bilansiline valdaja.

3. OTSUS
3.1. Anda Linda HIV SA-le, registrikood 90010657, avalikku enampakkumist korraldamata tasuta kasutusse Narvas Linda 4 hoones 6.korrusel asuvad ruumid nr 182, 183, 185, 185a, 211, 212, 215 üldpinnaga 162,5m2 HIV-nakkuse testimise ja ravi korraldamiseks tähtajaga 5 aastat.
3.2. Kehtestada Linda HIV SA-le 2012. aastaks Linda 4 hoones asuvate ruumide kasutamisel hoone hoolduskulude ja kommunaalteenuste katmiseks ühtne kuutasu lähtuvalt arvestusest 0,85 eurot/m2.
3.3. Narva Linnavalitsuse Linnavara- ja Majandusametil sõlmida Linda HIV SA-ga punktis 3.1 nimetatud ruumi tasuta kasutusleping alates 01.06.2012.a. 
4. RAKENDUSSÄTTED

4.1. Narva Linnavalitsuse Linnavara- ja Majandusametil teha korraldus teatavaks Linda HIV SA-le.

4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

